***Αθήνα, 24 Ιουλίου 2017***

**Επέτειος 24ης Ιουλίου 1974**

**Να μην εξαντληθούν τα περιθώρια Εθνικής Συνεννόησης**

***Δήλωση του Δημήτρη Σιούφα***

***πρώην Προέδρου της Βουλής των Ελλήνων***

Το Ιούλιο 1974, την ώρα του άμεσου εθνικού κινδύνου, οι πολιτικές δυνάμεις της χώρας συνεννοήθηκαν, συνεργάστηκαν και δημιούργησαν τη Μεταπολίτευση που εγκατέστησε και διατήρησε για πολλές δεκαετίες ομαλή και σταθερή δημοκρατική πορεία στη πατρίδα μας.

Σήμερα σε ένα ασταθές, επικίνδυνο εξωτερικό περιβάλλον και διανύοντας μια χρονίζουσα, βαθιά οικονομική και κοινωνική κρίση στο εσωτερικό, οι πολιτικές δυνάμεις αδυνατούν να συνεννοηθούν ακόμη και για επιμέρους θέματα.

Η κοινή, εθνική λογική ή θα ανακάμψει ταχύτατα ή θα οδηγηθούμε σε παράλογες περιπέτειες.

Η ευθύνη της συνεννόησης είναι προφανής όπως και οι τραγικές συνέπειες ενδεχόμενης καταστροφής.